248 



Car ces charbons me rafreschissent, 



6875 Et ilz te bruslent et noircissent 

 Et donnent éternelle arsure, 

 Qui te sera cruelle et sure 

 En Enfer pardurablement; 

 Et mon vray Dieu omnipotent 



6880 A congneu que moy acusé 



Ay tousjours son nom confessé, 

 Si feray je toute ma vie, 

 Et moy rosty je le mercic, 

 Car a mes maulx m'a soubstenu. 



6885 0! meschant payen Decius, 

 Tu as rosty une partie 

 De mon corps, pren de la partie 

 Et en mengue présentement, 

 Mais tourne moy premièrement 



6890 De l'autre part pour en avoir. 



Decius. 

 Tirans, faictes tost son vouloir; 

 Tournez le tost, le dolent gars, 

 Affin qu'il soit de toutes pars 

 (oi. M r» a. Rosty, ainsi comme il a dit. 



6895 Hastez vous, Dieu en ayt despit; 

 Il nous tiendra toute nuictee. 



Bruslecostè. 

 Tantost sera sa vie finee. 

 Avant! avant! or le tournon; 

 A ce faire nous atournon. 

 6900 Sa! trestous, mettez y les mains. 



FlERAMORT. 



Or regardez, se je me fains. 

 Boutez, boutez de vostre fourche, 

 Faictes tost que sa vie acourche, 

 Et puis esmouvons le charbon. 



Adonc Je tournent de leurs fourches et 

 puis esmouvent le charbon et soufflent. 



Malengrongné. 

 6905 A cela faire suis je bon. 



Soufflons chascun de son costé ; 



11 sera rosty et tosté 



De bout, de costé et du long. 



Avant! or recommençons donc: 

 «910 Soufflez de la et moy deçà. 



Mauldit soit cil qui composa 



Le soufflet, car il ne vault rien. 



Adonc soufflent trestous tresfort. 



Laurens flne: 

 Tresdoulx Jesus, je te mercie, 

 Honore, loue et gloriffie 



6915 De tout mon cueur entièrement. 

 Tu m'as donné force et aye 

 De surmonter la felonnie 

 De ceste trescruelle gent. 

 Tu m'as porté en ce tourment 



6920 Et aux aultres certainement. 

 Dont je te doy regracier. 

 Bien voy que suis au finement. 

 Glorieux roy du firmament. 

 Je me doy bien en toy fier: 



6925 Tu m'as voulu mondiffier, 

 Dont je te doy glorifier 

 En ceste place et en tous lieux. 

 Toy qui me donne ce loyer 

 Que j'aye desservy d'entrer 



6930 La hault, au royaulme des cieulx. 

 Mon Dieu puissant et vertueulx, 

 Je te deprie pour tous ceulx 

 Qui en mon nom te serviront: 

 Garde les de péché mortueulx 



6911 cil manque. 6913 remercie. 



